**Indkaldelse med dagsorden til ekstraordinær generalforsamling i Investeringsforeningen PortfolioManager**

**CVR-nr. 39 77 84 32**

Onsdag den 28. maj 2025, kl. 9.00

Generalforsamlingen afholdes på Agern Allé 24, 2970 Hørsholm

**Dagsorden**

1. **Valg af dirigent.**

Bestyrelsen indstiller, at Nina Trolle Boldt, administrerende direktør i Fundmarket A/S, udpeges som dirigent for generalforsamlingen.

1. **Forslag fremsat af bestyrelsen.**

a) Bestyrelsen fremsætter forslag om, at afdeling Climate Transition Bonds KL tilføjes følgende bestemmelse i dens afdelingsomtale i vedtægternes § 6, således at danske UCITS og investeringsinstitutter kan investere i afdelingen:

*”Afdelingen kan ikke investere i andele i andre foreninger, afdelinger eller investeringsinstitutter.”*

Det bemærkes, at de beføjelser, som foreningens generalforsamling udøver, tilkommer en afdelings investorer for så vidt angår spørgsmål, som udelukkende vedrører afdelingen.

Der henvises til det fuldstændige forslag til vedtægtsændringer, som fremgår af den til indkaldelsen vedlagte sammenligningsversion af i) de hidtil gældende vedtægter for Investeringsforeningen PortfolioManager og ii) den version af vedtægterne, hvori de vedtægtsændringer, der er foreslået under dagsordenspunkterne 2 a), 2 b) og 2 c), er indarbejdet.

b) Bestyrelsen fremsætter forslag om, at afdeling Petersen & Partners Globale Aktier Future World KL tilføjes følgende bestemmelse i dens afdelingsomtale i vedtægternes § 6, således at danske UCITS og investeringsinstitutter kan investere i afdelingen:

*”Afdelingens samlede investering i andre foreninger, afdelinger eller investeringsinstitutter må højst udgøre 10 pct. af dens formue.”*

Det bemærkes, at de beføjelser, som foreningens generalforsamling udøver, tilkommer en afdelings investorer for så vidt angår spørgsmål, som udelukkende vedrører afdelingen.

Der henvises til det fuldstændige forslag til vedtægtsændringer, som fremgår af den til indkaldelsen vedlagte sammenligningsversion af i) de hidtil gældende vedtægter for Investeringsforeningen PortfolioManager og ii) den version af vedtægterne, hvori de vedtægtsændringer, der er foreslået under dagsordenspunkterne 2 a), 2 b) og 2 c), er indarbejdet.

c) Bestyrelsen fremsætter forslag om, at afdeling Petersen & Partners Grønne Obligationer tilføjes følgende ordlyd i dens afdelingsomtale i vedtægternes § 6, således at afdelingen kan investere i obligationer via andre investeringsfonde, og således at andre danske UCITS og investeringsinstitutter kan investere i afdelingen:

*”Investering kan enten ske direkte eller gennem andele i andre foreninger, afdelinger eller investeringsinstitutter, jf. § 143 i lov om investeringsforeninger m.v.*

*Afdelingens samlede investering i andre foreninger, afdelinger eller investeringsinstitutter må højst udgøre 10 pct. af dens formue.”*

Det bemærkes, at de beføjelser, som foreningens generalforsamling udøver, tilkommer en afdelings investorer for så vidt angår spørgsmål, som udelukkende vedrører afdelingen.

Der henvises til det fuldstændige forslag til vedtægtsændringer, som fremgår af den til indkaldelsen vedlagte sammenligningsversion af i) de hidtil gældende vedtægter for Investeringsforeningen PortfolioManager og ii) den version af vedtægterne, hvori de vedtægtsændringer, der er foreslået under dagsordenspunkterne 2 a), 2 b) og 2 c), er indarbejdet.

1. **Eventuelt.**

Det er muligt at afgive stemme eller give instruks via fuldmagt til bestyrelsen.

Tilmelding og stemmesedler kan til og med mandag den 21. maj 2025, kl. 9.00 bestilles hos investeringsforvaltningsselskabet Fundmarket A/S, e-mail: kontakt@fundmarket.dk med angivelse af navn, adresse og e-mail.

Bestilte adgangskort og stemmesedler vil mod forevisning af legitimation blive e-mailet ved tilmelding til generalforsamlingen.

Indkaldelse med dagsorden og de fuldstændige forslag vil kunne findes på [www.portfoliomanager.dk](http://www.portfoliomanager.dk).

Hørsholm, den 12. maj 2025

*Bestyrelsen*

*Investeringsforeningen PortfolioManager*